રાજા-રજવાડાઓના વિલયની શરૃઆત થઇ રહી હતી. સંબંધો અને સત્તાની રાજનીતિ રમાતી હતી. પોતાનું પ્રભુત્વ જાળવી રાખવા માટેના છળ-કપટ આકાર લેતા હતા. આ બધું જોઇને કૃષ્ણા અચંબિત થઇ ગઇ હતી. નાયિકાના મનમાં શું નિર્ણય લેવો તેનું ઘમાસાણ ચાલી રહ્યું હતું. ક્રૃષ્ણાને રહી રહીને ભાગલાના અનુભવો યાદ આવી રહ્યા હતા. અડધી બળી ગયેલી લાશો, કપાયેલા ધડ અને હાથ, જ્યાં જૂઓ ત્યાં બસ લોહી જ લોહી. ભાગલાને કારણે પહેલાં જે અહીં હતા તે હવે ત્યાં પહોંચી ગયા હતા અને જે ત્યાં હતા એમાંના કેટલાંક અહીં આવી ગયા હતા. એક તરફ વિભાજનવેળાના દર્દનાક દૃશ્યો – માહોલ ક્રૃષ્ણાને વિચલિત કરી દેતા હતા તો બીજી તરફ સિરોહીના રાજમહેલનો માહોલ ક્રૃષ્ણાને મૂંઝવણમાં મૂકી રહ્યો હતો.